Καρυδόπιτα από τον Στέλιο Παρλιάρο
Μια εξαιρετική συνταγή για σιροπιαστή καρυδόπιτα από τον Στέλιο Παρλιάρο. Το μυστικό είναι ότι χρησιμοποιεί ψιλά αλλά και χοντρά τριμμένα καρύδια.
300 γρ. καρύδια αλεσμένα, 100 γρ. καρύδια χονδροκομμένα, 300 γρ. ζάχαρη, 400 γρ. αλεύρι, 150 γρ. βούτυρο, 8 κρόκοι αυγού, 8 ασπράδια αυγού, 1 κουτ. γλυκού κανέλα, 1 κουτ. γλυκού γεμάτο μπέικιν πάουντερ, 600 γρ. ζάχαρη, 800 γρ. νερό, 80 γρ. κονιάκ
Για να φτιάξουμε καρυδόπιτα, χτυπάμε το βούτυρο με 200 γρ. ζάχαρης προσθέτοντας έναν έναν του κρόκους, έως ότου αφρατέψει το μείγμα.Χτυπάμε τα ασπράδια μαζί με την υπόλοιπη ζάχαρη σε μαρέγκα σε χαμηλή ταχύτητα.Ανακατεύουμε τα αλεσμένα καρύδια μαζί με το αλεύρι, την κανέλα και το μπέικιν πάουντερ.Αδειάζουμε τη μισή ποσότητα μέσα στο μείγμα του βουτύρου, βάζουμε τη μισή ποσότητα μαρέγκας, ανακατεύουμε, ρίχνουμε το υπόλοιπο αλεύρι και στο τέλος την υπόλοιπη μαρέγκα.Προθερμαίνουμε το φούρνο στους 170oC.Αδειάζουμε το μείγμα στο ταψί, αφού το έχουμε βουτυρώσει και αλευρώσει.Στρώνουμε όλη την επιφάνεια ώστε να είναι ισόπαχη, την πασπαλίζουμε με τα χονδροκομμένα καρύδια και ψήνουμε 1 ώρα τουλάχιστον. Δοκιμάζουμε με μαχαίρι για να ελέγξουμε το ψήσιμο.Βράζουμε τη ζάχαρη με το νερό για 3 λεπτά (3 λεπτά από το σημείο βρασμού). Προσθέτουμε το κονιάκ και περιχύνουμε την καρυδόπιτα όταν είναι και τα δύο ζεστά.
Αυγά,Ζάχαρη,Καρύδια